Zenker-diverticulum miatt végzett 47 flexibilis endoszkópos beavatkozás jellemzői és kimenetele.
Authors: Orbán-Szilágyi Ákos , Bakucz Tamás , Gyökeres Tibor 
Published: November 2022

Összefoglaló.
Bevezetés: A musculus cricopharyngeus flexibilis endoszkópos
myotomiája a tüneteket okozó Zenker-diverticulum hatékony, biztonságos kezelési
módszere. Célkitűzés és módszer: Retrospektíven elemeztük a
hagyományos flexibilis endoszkópos myotomia eljárással szerzett
tapasztalatainkat. Eredmények és megbeszélés: 2012. szeptember
és 2020. február között 38 betegnél történt flexibilis endoszkópos myotomia
tüneteket okozó Zenker-diverticulum miatt; összesen 47 myotomiát végeztünk.
Betegeink többsége férfi (23/38), az átlagéletkor 71,5 év (40–88) volt. A
diverticulumok átlagos mérete 3,94 (2–10) cm volt. A legtöbb esetben
divertikuloszkópot alkalmaztunk, szabad kezes vágási technikára 8 esetben volt
szükség. Betegeink tüneteit a kezelés előtt és azt követően a DRC- (dysphagia,
regurgitatio, komplikációk) skála szerint értékeltük. A jelentősebb szövődmények
előfordulása 4,2% (2/47) volt, a beavatkozással összefüggésbe hozható mortalitás
nem fordult elő. Pneumomediastinum 1 betegnél alakult ki, melyet konzervatívan
sikeresen kezeltünk. Beavatkozás közbeni vérzés 8 esetben (17%) jelentkezett,
ezeket a beavatkozás során sikeresen megállítottuk. 1 esetben korai, kiújuló
masszív vérzés miatt sürgős műtétre volt szükség. Mind a 38 beteget követtük,
átlagosan 34,7 hónapig. A klinikai sikeresség 1,5 hónapnál 91,9% volt (34/37). 3
betegnek maradtak tünetei, kettőjüknél remyotomia történt, egyikük később
műtétre szorult, 1 beteg pedig percutan endoszkópos gastrostomián esett át 18
hónap után. A hosszú távú követés során a teljes sikeresség (DRC<2) 78,4%
volt (29/37), míg lényeges klinikai javulást (DRC: 0/1/2) a betegek 89,2%-ában
(33/37) sikerült elérnünk. Következtetés: Eredményeink
megerősítik, hogy a hagyományos flexibilis endoszkópos myotomia biztonságos,
hatékony a tüneteket okozó Zenker-diverticulum kezelésében. Orv Hetil. 2022;
163(17): 677–687.
Summary.
Introduction: In the treatment of symptomatic Zenker’s
diverticulum, the flexible endoscopic myotomy of the cricopharyngeal muscle is
considered to be a safe and effective technique. Objective and
method: We retrospectively analyzed our experiences with
conventional flexible endoscopic myotomy. Results and
discussion: 38 patients with symptomatic Zenker’s diverticulum were
treated with flexible endoscopic myotomy and 47 myotomies were performed from
September 2012 until February 2020. Most of our patients were male (23/38), with
an average age of 71.5 (40–88) years. The mean size of diverticula was 3.94
(2–10) cm. In most cases, we used diverticuloscope, while free-hand technique
was needed in 8 cases. We assessed our patients’ symptoms by applying DRC
(dysphagia, regurgitation, complication) score before the treatment and during
follow-up. The overall rate of significant complications was 4.2% (2/47), and
there was no procedure-related mortality. We observed pneumomediastinum in one
patient that was treated conservatively. Intraprocedural bleeding occurred in
several (8/47) cases, in all of them the bleeding was successfully stopped
during intervention. In one of them, early recurrent massive bleeding required
urgent surgery. All 38 patients were followed (mean 34.7 months). Clinical
success at 1.5 months was 91.9% among endoscopically treated patients (34/37). 3
patients remained symptomatic, 2 of them were treated with re-myotomy, 1 of them
needed surgery later on, another patient underwent percutan endoscopic
gastrostomy at 18 months. Over long-term period, complete success (DRC<2) was
78.4% (29/37), while clinical success (DRC: 0/1/2) reached in 89.2% (33/37).
Conclusion: Our experiences confirmed that conventional
method of flexible endoscopic myotomy is safe and effective for the treatment of
Zenker’s diverticulum symptoms. Orv Hetil. 2022; 163(17): 677–687.